ALL ออกหุ้นกู้ 700 ลบ.อายุ 2 ปี ชูดอกเบี้ย 6.50% เสนอขายรายใหญ่-สถาบัน 4-8 ต.ค.62
ALL ออกหุ้นกู้ 700 ลบ.อายุ 2 ปี ชูดอกเบี้ย 6.50% เสนอขายรายใหญ่-สถาบัน 4-8 ต.ค.62
ALL ออกหุ้นกู้ 700 ลบ.อายุ 2 ปี ชูดอกเบี้ย 6.50% เสนอขายรายใหญ่-สถาบัน 4-8 ต.ค.62
16 ก.ย. 2562

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ไม่เกิน 700 ล้านบาท แบ่งเป็นเสนอขายไม่เกิน 500 ล้านบาท และสำรองเพื่อการเสนอขายเพิ่มเติมมูลค่าไม่เกิน 200 ล้านบาท อายุหุ้นกู้ 2 ปี 2 วัน อัตราดอกเบี้ยคงที่ร้อยละ 6.50 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยหากบริษัทได้ไถ่ถอนหรือชำระคืนหุ้นกู้ที่ได้ออกภายในวงเงินที่ได้รับอนุมัติดังกล่าว บริษัทสามารถออกหุ้นกู้ทดแทนเพิ่มเติมอีกได้ภายใต้เงื่อนไขและวงเงินไม่เกิน 2,000 ล้านบาท ณ ขณะใดขณะหนึ่ง และตลอดทั้งโครงการจะไม่มีการจัดอันดับความน่าเชื่อถือของหุ้นกู้
ทั้งนี้ บริษัทจะเสนอขายหุ้นกู้ดังกลาวให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายระหว่างวันที่ 4 และ 7-8 ต.ค. 62 โดยมีผู้จัดการการจัดจำหน่ายหุ้นกู้ คือ บล.เออีซี และ บล.เอเซีย พลัส
บริษัทมีวัตถุประสงค์การใช้เงินเพื่อชำระคืนหุ้นกู้ของบริษัท ครั้งที่ 1/2560 ที่จะครบกำหนดวันที่ 12 ต.ค. 62 จำนวน 182.1 ล้านบาท , ลงทุนโครงการในอนาคตของบริษัท จำนวน 450 ล้านบาท ภายในไตรมาส 1/62 และเงินส่วนที่เหลือใช้เป็นเงินทุนหมุนเวียนของบริษัท